พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์ พ.ศ. 2554
วันที่ประกาศ: 2011-06-17

content: พระราชกฤษฎีกา ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่ง ของสถาบันบัณฑิตพัฒนศิลป์ พ.ศ. ๒๕๕๔
content: ภูมิพลอดุลยเดช ป.ร. ให้ไว้ ณ วันที่ ๖ มิถุนายน พ.ศ. ๒๕๕๔ เป็นปีที่ ๖๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์
content: อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา ๕๑ วรรคสอง และมาตรา ๕๕ วรรคสอง แห่งพระราชบัญญัติสถาบันบัณฑิตพัฒนศิลป์ พ.ศ. ๒๕๕๐ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์ พ.ศ. ๒๕๕๔”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป เว้นแต่บทบัญญัติมาตรา ๙ ให้ใช้บังคับตั้งแต่วันที่ ๑๕ กรกฎาคม พ.ศ. ๒๕๕๒ เป็นต้นไป
sectionNo: 3
content: มาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของสถาบันบัณฑิตพัฒนศิลป์ ดังต่อไปนี้ (๑) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ (ก) เอก เรียกว่า “ศิลปดุษฎีบัณฑิต” ใช้อักษรย่อ “ศล.ด.” และ“ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “ศิลปมหาบัณฑิต” ใช้อักษรย่อ
sectionNo: 3
content: “ศล.ม.” (ค) ตรี เรียกว่า “ศิลปบัณฑิต” ใช้อักษรย่อ “ศล.บ.” (๒) สาขาวิชาศึกษาศาสตร์ มีปริญญาสามชั้น คือ (ก) เอก เรียกว่า “ศึกษาศาสตรดุษฎีบัณฑิต” ใช้อักษรย่อ “ศษ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “ศึกษาศาสตรมหาบัณฑิต” ใช้อักษรย่อ “ศษ.ม.” (ค) ตรี เรียกว่า
sectionNo: 3
content: “ศึกษาศาสตรบัณฑิต” ใช้อักษรย่อ “ศษ.บ.” ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วย
sectionNo: 4
content: มาตรา ๔ ครุยวิทยฐานะของสถาบันบัณฑิตพัฒนศิลป์มีสามชั้น ดังต่อไปนี้ (๑) ครุยดุษฎีบัณฑิต ทำด้วยผ้าหรือแพรสีเขียวเข้มเย็บเป็นเสื้อคลุมยาวเหนือข้อเท้าพอประมาณ ตัวเสื้อผ่าอกตลอด มีแถบผ้าสักหลาดสีประจำคณะหรือวิทยาลัยกว้าง ๗ เซนติเมตร ขนาบด้วยแถบสีทอง กว้าง ๑.๕ เซนติเมตร
sectionNo: 4
content: เย็บติดเป็นสาบตลอดด้านหน้าทั้งสองข้างและโอบรอบคอเสื้อมีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร ขนาบด้วยแถบสีทองกว้าง ๐.๕ เซนติเมตร ยาว ๑๐ เซนติเมตร ติดบนแถบผ้าสักหลาดระดับหน้าอกทั้งสองข้าง และเครื่องหมายสถาบันมีลักษณะเป็นรูปวงกลมทำด้วยโลหะดุนนูนสีทองเส้นผ่านศูนย์กลาง ๕
sectionNo: 4
content: เซนติเมตร ติดกึ่งกลางบนโบทั้งสองข้าง ตอนกลางตัวเสื้อเหนือขอบเอว๗ เซนติเมตร มีสายทองถัก ขนาดเส้นผ่านศูนย์กลาง ๐.๕ เซนติเมตร ยาว ๒๐ เซนติเมตร ส่วนปลายเป็นพู่สีประจำคณะหรือวิทยาลัยยาว ๖ เซนติเมตร และมีแถบผ้าสักหลาดสีเขียวเข้ม กว้าง ๔ เซนติเมตร ขนาบด้วยแถบสีทองกว้าง ๑.๕ เซนติเมตร
sectionNo: 4
content: เย็บติดด้านหลังกึ่งกลางตัวเสื้อตามแนวดิ่ง ชายเสื้อมีแถบสีทองกว้าง ๑.๕ เซนติเมตร แขนเสื้อกว้างและยาวตกข้อมือ ปลายแขนปล่อย ต้นแขนมีแถบสีทอง กว้าง๑ เซนติเมตร จำนวนสี่แถบ และแถบผ้าสีดำมัน กว้าง ๒.๕ เซนติเมตร จำนวนสามแถบติดสลับกันระยะห่างระหว่างแถบ ๐.๕ เซนติเมตร ปลายแขนมีแถบสีทอง กว้าง ๑.๕ เซนติเมตร (๒)
sectionNo: 4
content: ครุยมหาบัณฑิต เช่นเดียวกับครุยดุษฎีบัณฑิตเว้นแต่ต้นแขนมีแถบสีทอง กว้าง ๑ เซนติเมตร จำนวนสามแถบ และแถบผ้าสีดำมัน กว้าง ๒.๕เซนติเมตร จำนวนสองแถบติดสลับกัน ระยะห่างระหว่างแถบ ๐.๕ เซนติเมตร (๓) ครุยบัณฑิต เช่นเดียวกับครุยมหาบัณฑิต เว้นแต่ต้นแขนมีแถบสีทอง กว้าง ๑ เซนติเมตร จำนวนสองแถบ และแถบผ้าสีดำมัน
sectionNo: 4
content: กว้าง ๒.๕ เซนติเมตร จำนวนหนึ่งแถบติดสลับกัน ระยะห่างระหว่างแถบ ๐.๕ เซนติเมตร
sectionNo: 5
content: มาตรา ๕ เข็มวิทยฐานะของสถาบันบัณฑิตพัฒนศิลป์ มีลักษณะเป็นรูปวงกลมทำด้วยโลหะดุนนูนสีทอง เส้นผ่านศูนย์กลาง ๓ เซนติเมตร กึ่งกลางเป็นรูปเครื่องหมายสถาบัน เส้นผ่านศูนย์กลาง ๒ เซนติเมตร
sectionNo: 6
content: มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภาสถาบันกรรมการสภาสถาบัน ผู้บริหาร และคณาจารย์ของสถาบันบัณฑิตพัฒนศิลป์ มีดังต่อไปนี้ (๑) นายกสภาสถาบัน ครุยทำด้วยผ้าหรือแพรสีเขียวเข้มเย็บเป็นเสื้อคลุมยาวเหนือข้อเท้าพอประมาณ ตัวเสื้อผ่าอกตลอด มีแถบผ้าสักหลาดสีน้ำเงินกว้าง ๓
sectionNo: 6
content: เซนติเมตร ขนาบด้วยแถบสีทอง กว้าง ๑.๕ เซนติเมตร และแถบผ้าสักหลาดสีเขียวเข้มกว้าง ๑ เซนติเมตร ตอนกลางของแถบผ้าสักหลาดสีน้ำเงินมีแถบสีทอง กว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อมีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร ขนาบด้วยแถบสีทองกว้าง ๐.๕
sectionNo: 6
content: เซนติเมตร ยาว ๑๐ เซนติเมตร ติดบนแถบผ้าสักหลาดระดับหน้าอกทั้งสองข้าง และเครื่องหมายสถาบันมีลักษณะเป็นรูปวงกลมทำด้วยโลหะดุนนูนสีทองเส้นผ่านศูนย์กลาง ๕ เซนติเมตร ติดกึ่งกลางบนโบทั้งสองข้าง ตอนกลางตัวเสื้อเหนือขอบเอว๗ เซนติเมตร มีสายทองถัก ขนาดเส้นผ่านศูนย์กลาง ๐.๕ เซนติเมตร ยาว ๒๐ เซนติเมตร
sectionNo: 6
content: ส่วนปลายเป็นพู่สีทองยาว ๖ เซนติเมตร และมีแถบผ้าสักหลาดสีเขียวเข้ม กว้าง ๔ เซนติเมตร ขนาบด้วยแถบสีทองกว้าง ๑.๕ เซนติเมตร เย็บติดด้านหลังกึ่งกลางตัวเสื้อตามแนวดิ่ง ชายเสื้อมีแถบสีทองกว้าง ๑.๕ เซนติเมตร แขนเสื้อกว้างและยาวตกข้อมือ ปลายแขนปล่อย มีสำรดต้นแขนและสำรดปลายแขนดังต่อไปนี้ (ก) สำรดต้นแขน
sectionNo: 6
content: พื้นสำรดทำด้วยผ้าสักหลาดสีน้ำเงินกว้าง ๙ เซนติเมตร มีแถบสีทอง กว้าง ๑.๕ เซนติเมตร ที่ริมทั้งสองข้าง ถัดมาเป็นแถบผ้าสักหลาดสีเขียวเข้มกว้าง ๑ เซนติเมตร ทาบทั้งสองข้าง ตอนกลางสำรดต้นแขนมีแถบสีทอง กว้าง ๑ เซนติเมตร (ข) สำรดปลายแขน พื้นสำรดทำด้วยผ้าสักหลาดสีน้ำเงินกว้าง ๑๔ เซนติเมตร
sectionNo: 6
content: ที่ริมทั้งสองข้างของสำรดปลายแขนมีแถบผ้าสักหลาดสีเขียวเข้ม กว้าง๑ เซนติเมตร ขนาบด้วยแถบสีทอง กว้าง ๑ เซนติเมตร ถัดมาเป็นแถบผ้าสักหลาดสีเขียวเข้มกว้าง ๑ เซนติเมตร ทาบทั้งสองข้าง และถัดมาอีกเป็นแถบสีทอง กว้าง ๑ เซนติเมตร ทาบทั้งสองข้างตอนกลางของสำรดปลายแขนมีแถบสีทอง กว้าง ๑ เซนติเมตร (๒)
sectionNo: 6
content: กรรมการสภาสถาบัน เช่นเดียวกับนายกสภาสถาบันเว้นแต่ตอนกลางแขนทั้งสองข้างมีแถบสีทอง กว้าง ๐.๕ เซนติเมตร จำนวนสองแถบติดเรียงกันระยะห่างระหว่างแถบ ๐.๕ เซนติเมตร และสำรดปลายแขน พื้นสำรดทำด้วยผ้าสักหลาดสีน้ำเงินกว้าง ๔.๕ เซนติเมตร มีแถบสีทอง กว้าง ๑.๕ เซนติเมตร ที่ริมทั้งสองข้าง (๓) อธิการบดี
sectionNo: 6
content: เช่นเดียวกับกรรมการสภาสถาบันเว้นแต่มีแถบผ้าสักหลาดสีขาว กว้าง ๑๐ เซนติเมตร ขนาบด้วยแถบสีทอง กว้าง ๑.๕ เซนติเมตรและแถบผ้าสักหลาดสีดำ กว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อไม่มีแถบสีทองตอนกลางแขนทั้งสองข้าง และมีสำรดต้นแขนและสำรดปลายแขน ดังต่อไปนี้ (ก) สำรดต้นแขน
sectionNo: 6
content: พื้นสำรดทำด้วยผ้าสักหลาดสีดำกว้าง ๔.๕ เซนติเมตร มีแถบสีทอง กว้าง ๑.๕ เซนติเมตร ที่ริมทั้งสองข้าง เว้นระยะห่างจากสำรดต้นแขน๑ เซนติเมตร ทาบแถบสีทอง กว้าง ๑ เซนติเมตร จำนวนสามแถบ ระยะห่างระหว่างแถบ ๐.๕ เซนติเมตรทั้งสองข้าง (ข) สำรดปลายแขน พื้นสำรดทำด้วยผ้าสักหลาดสีดำกว้าง ๓.๕ เซนติเมตร มีแถบสีทอง
sectionNo: 6
content: กว้าง ๑ เซนติเมตร ที่ริมทั้งสองข้าง เว้นระยะห่างจากสำรดปลายแขน๑ เซนติเมตร ทาบแถบสีทอง กว้าง ๑ เซนติเมตร จำนวนสามแถบ ระยะห่างระหว่างแถบ ๐.๕ เซนติเมตร (๔) รองอธิการบดี เช่นเดียวกับอธิการบดีเว้นแต่ต้นแขนมีแถบสีทอง กว้าง ๑ เซนติเมตร จำนวนสามแถบติดเรียงกัน ระยะห่างระหว่างแถบ๐.๕ เซนติเมตร เว้นระยะห่าง
sectionNo: 6
content: ๐.๕ เซนติเมตร ทาบแถบสีทอง กว้าง ๑.๕ เซนติเมตร ทั้งสองข้าง (๕) ผู้ช่วยอธิการบดี เช่นเดียวกับรองอธิการบดีเว้นแต่ต้นแขนมีแถบผ้าสักหลาดสีดำ กว้าง ๑.๕ เซนติเมตร และทาบแถบสีทอง กว้าง ๑.๕ เซนติเมตรทั้งสองข้าง (๖) คณบดีและผู้อำนวยการวิทยาลัย
sectionNo: 6
content: เช่นเดียวกับผู้ช่วยอธิการบดีเว้นแต่มีแถบผ้าสักหลาดสีประจำคณะหรือวิทยาลัย กว้าง ๗ เซนติเมตร ขนาบด้วยแถบสีทองกว้าง ๑.๕ เซนติเมตร และแถบผ้าสักหลาดสีดำ กว้าง ๑ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อมีโบทำด้วยผ้าสักหลาดสีเขียวเข้ม กว้าง ๔ เซนติเมตร ยาว ๑๐ เซนติเมตร
sectionNo: 6
content: ขนาบด้วยแถบสีทองกว้าง ๐.๕ เซนติเมตร ยาว ๑๐ เซนติเมตร ติดบนแถบผ้าสักหลาดระดับหน้าอกทั้งสองข้าง และเครื่องหมายสถาบันมีลักษณะเป็นรูปวงกลมทำด้วยโลหะดุนนูนสีทองเส้นผ่านศูนย์กลาง ๕ เซนติเมตร ติดกึ่งกลางบนโบทั้งสองข้าง ตอนกลางตัวเสื้อเหนือขอบเอว๗ เซนติเมตร มีสายทองถัก ขนาดเส้นผ่านศูนย์กลาง ๐.๕ เซนติเมตร
sectionNo: 6
content: ยาว ๒๐ เซนติเมตร ส่วนปลายเป็นพู่สีประจำคณะหรือวิทยาลัยยาว ๖ เซนติเมตร ต้นแขนและปลายแขนมีแถบสีทอง กว้าง ๑ เซนติเมตร จำนวนสามแถบติดเรียงกันระยะห่างระหว่างแถบ ๐.๕ เซนติเมตร เว้นระยะห่าง ๐.๕ เซนติเมตร ทาบแถบสีทอง กว้าง ๑.๕เซนติเมตร ทั้งสองข้าง (๗)
sectionNo: 6
content: รองคณบดีและรองผู้อำนวยการวิทยาลัยเช่นเดียวกับคณบดีและผู้อำนวยการวิทยาลัย เว้นแต่ต้นแขนมีแถบสีทอง กว้าง ๑.๕ เซนติเมตรจำนวนหนึ่งแถบ และแถบสีทอง กว้าง ๑ เซนติเมตร จำนวนสามแถบติดเรียงกัน ระยะห่างระหว่างแถบ๐.๕ เซนติเมตร (๘) คณาจารย์ เช่นเดียวกับรองคณบดีและรองผู้อำนวยการวิทยาลัย เว้นแต่ต้นแขนมีแถบสีทอง
sectionNo: 6
content: กว้าง ๑ เซนติเมตร จำนวนสามแถบติดเรียงกัน ระยะห่างระหว่างแถบ ๐.๕ เซนติเมตร
sectionNo: 7
content: มาตรา ๗ สีประจำคณะและวิทยาลัย มีดังต่อไปนี้ (๑) คณะศิลปนาฏดุริยางค์ สีส้ม (๒) คณะศิลปวิจิตร สีชมพู (๓) คณะศิลปศึกษา สีฟ้า (๔) วิทยาลัยช่างศิลปทุกแห่ง สีเหลือง (๕) วิทยาลัยนาฏศิลปทุกแห่ง สีเขียว
sectionNo: 8
content: มาตรา ๘ ให้สถาบันบัณฑิตพัฒนศิลป์จัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่าง
sectionNo: 9
content: มาตรา ๙ ให้กำหนดปริญญาในสาขาวิชาและอักษรย่อสำหรับสาขาวิชาของสาขาวิชาวิจิตรศิลป์และประยุกต์ศิลป์สำหรับนักศึกษาสาขาวิชาวิจิตรศิลป์และประยุกต์ศิลป์ สาขาเครื่องเคลือบดินเผา ซึ่งสำเร็จการศึกษาในปีการศึกษา ๒๕๕๑ และปีการศึกษา ๒๕๕๒ มีปริญญาหนึ่งชั้น คือ ตรี เรียกว่า “ศิลปบัณฑิต” ใช้อักษรย่อ “ศ.บ.”
sectionNo: 10
content: มาตรา ๑๐ ให้รัฐมนตรีว่าการกระทรวงวัฒนธรรมรักษาการตามพระราชกฤษฎีกานี้
content: ผู้รับสนองพระบรมราชโองการ อภิสิทธิ์ เวชชาชีวะ นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติสถาบันบัณฑิตพัฒนศิลป์ พ.ศ. ๒๕๕๐ ประกอบกับมาตรา ๕๑ วรรคสอง และมาตรา ๕๕ วรรคสอง แห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไร
content: และการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้
sectionNo: ฉบับที่ 2
content: พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของสถาบันบัณฑิตพัฒนศิลป์ (ฉบับที่ ๒) พ.ศ. ๒๕๖๗
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากสถาบันบัณฑิตพัฒนศิลป์ได้แก้ไขเพิ่มเติมครุยวิทยฐานะ เข็มวิทยฐานะ และครุยประจำตำแหน่งรวมทั้งกำหนดสีประจำวิทยาลัยของวิทยาลัยช่างศิลปทุกแห่งและวิทยาลัยนาฏศิลปทุกแห่งเพิ่มขึ้น จึงจำเป็นต้องตราพระราชกฤษฎีกานี้